עטאא ג'אבר

עטאא ג'אבר (בערבית: عطا جابر; נולד ב-3 באוקטובר 1994) הוא כדורגלן פלסטיני המשחק בעמדת הקשר האחורי בנבחרת פלסטין. ג'אבר נולד וגדל במג'ד אל-כרום, ישראל, למשפחה ערבית-מוסלמית ממוצא פלסטיני. החל לשחק כדורגל במחלקת הנוער של מכבי חיפה. ב-2 באפריל 2012 ערך את הופעת הבכורה שלו בקבוצה הבוגרת של מכבי חיפה, בניצחון 0–3 על מ.ס אשדוד. ג'אבר פתח בהרכב ואף בישל את השער הראשון במשחק לדלה ימפולסקי. למרות הבכורה המוקדמת, בעונת 2012/2013 הוא שותף בעיקר במשחקי קבוצת הנוער, במדיה כבש שלושה שערים ואף זכה עמה בדאבל. ב-18 במאי 2013, במהלך משחק קבוצת הנוער של מכבי חיפה נגד מכבי נתניה, תוקל ג'אבר בחריפות, נאלץ לעבור ניתוח והחמיץ את עונת 2013/2014 כולה. הוא עבר שיקום ממושך, ולאחר שנה ושלושה חודשים מאז הפציעה, ב-13 באוגוסט 2014, עלה לראשונה על כר הדשא במשחקה של מכבי חיפה מול הפועל עכו במסגרת גביע הטוטו. ב-3 בפברואר 2015 הושאל לבני סכנין, יחד עם מוחמד כליבאת ועאיד חבשי, במסגרת עסקת ההשאלה שהביאה את הבלם אברהם פאס למכבי חיפה, ובתום העונה חזר למכבי חיפה. ב-29 בדצמבר 2016 החליטה הנהלת מכבי חיפה לשחרר את ג'אבר, וב-31 בינואר 2017 הוא חתם לארבע וחצי שנים בבני סכנין. בתום עונת 2018/2019 ירד ג'אבר ביחד עם קבוצתו בני סכנין לליגה הלאומית. ב-29 באוגוסט 2021 הצטרף למ.ס. אשדוד, לעונה אחת עם אופציה לעונה נוספת. ב-23 ביוני 2022 חתם בנפטצ'י באקו מליגת העל האזרית. הייתה לו הופעה אחת במדי נבחרת הנוער של ישראל עד גיל 19 ב-2012. ב-6 בנובמבר 2015 מונה לקפטן הנבחרת הצעירה עד גיל 21, ובמדיה ערך שמונה הופעות וכבש שני שערים, ושיחק עמה בשנים 2015–2016. ב-1 ביוני 2023 זומן לנבחרת פלסטין הבוגרת, וכשבועיים לאחר מכן, ב-14 ביוני 2023, ערך במדיה את הופעת הבכורה שלו כשפתח בהרכב ואף השלים 90 דקות, במהלך משחק הכנה בחוץ של הנבחרת הפלסטינית מול נבחרת אינדונזיה, שהסתיים בתיקו 0–0. ב-16 בנובמבר 2023, בזמן מלחמת חרבות ברזל, שיחק עם נבחרת פלסטין נגד לבנון, כהפגנת סולידריות עם אנשי עזה. הוא עלה למגרש עם כאפייה, שר את ההמנון הפלסטיני והשתתף בדקת דומייה. סוגיה זו עוררה כעס בישראל, וסוכנות "סקאוטפוש" של דודו דהאן הודיעה כי תפסיק לייצג אותו. מכבי חיפה, בה גדל ג'אבר, הודיעה כי תסיר את דף השחקן שלו מהאתר הרשמי של המועדון. מועדון נוסף בו שיחק ג'אבר, מ.ס. אשדוד, קרא לשלול את אזרחותו הישראלית. נכלל בסגל נבחרת פלסטין לטורניר גביע אסיה 2023. במהלך מבצע שומר החומות במאי 2021, שיתף ברשתות החברתיות שלו את לוח הזמנים של מוקדי ההפגנות. לאחר פרוץ מלחמת חרבות ברזל, ג׳אבר עמד בדקת דומייה ״לסולידריות עם הפלסטינים״ בפתיחת המשחק של נבחרת פלסטין נגד נבחרת לבנון. מספר ימים מאוחר יותר חזר על פעולה זו בפתיחת המשחק של נבחרת פלסטין נגד נבחרת אוסטרליה. צעדיו של עטאא ג׳אבר גררו תגובות קשות וביקורות חריפות בישראל. נשמעו קריאות רבות לשלילת האזרחות שלו מתוך גורמים בשלטון ומתוך גורמים בכדורגל הישראלי, מועדון הכדורגל מכבי חיפה הסיר את דף השחקן שלו מאתר האינטרנט של המועדון, מ.ס אשדוד הוציא הודעת גינוי וסוכנו דודו דהאן התנער ממנו ולא היה מוכן להמשיך לייצג אותו. עטאא ג'אבר, באתר ההתאחדות לכדורגל בישראל עטאא ג'אבר, באתר Transfermarkt עטאא ג'אבר, באתר Soccerway עטאא ג'אבר, באתר WorldFootball.net עטאא ג'אבר, באתר FootballDatabase.eu עמוד השחקן, באתר מכבי חיפה איציק כלפי, ‏עטאא ג'אבר זומן לסגל נבחרת פלסטין, באתר ONE‏, 1 ביוני 2023 מכבי חיפה נגד מ.ס אשדוד, באתר הרשמי של מכבי חיפה, 2 באפריל 2012 איציק יצחקי‏, הנס של עטאא: הקאמבק המרשים של עטאא ג'אבר במכבי חיפה, באתר וואלה, 20 בדצמבר 2014 דורון בן דור, ‏שובו של ג'אבר: עטאא והקאמבק הגדול בירוק, באתר ONE‏, 22 בנובמבר 2014 תומר לוי, ‏הטרייד הושלם: אברהם פאס חתם במכבי חיפה, באתר ערוץ הספורט, 4 בפברואר 2015 שמעון אלבז, גוזלן סיכם בהפועל רעננה, ג'אבר שוחרר, באתר ynet, 29 בדצמבר 2016 עטאא ג'אבר חתם לארבע עונות וחצי בסכנין: "מעיד מה ההנהלה מתכננת", באתר וואלה, 31 בינואר 2017 https://www.football.org.il/players/player/?player_id=68201 דורון בן דור, ‏בחיפה גאים: עטאא ג'אבר מונה לקפטן הצעירה, באתר ONE‏, 5 בנובמבר 2015 Indonesia vs. Palestine - 14 June 2023 - Soccerway, int.soccerway.com "קוראים לשלול את אזרחותו של עטטא ג'אבר", באתר ערוץ הספורט, 17 בנובמבר 2023 מקומם: ג'אבר הביע סולידריות עם הרוגי פלסטין, באתר ONE‏, 16 בנובמבר 2023 "נבחרת פלסטין היא הזהות שלי": הרמז שסיפק ג'אבר לפני כחודשיים, באתר וואלה, 16 בנובמבר 2023 דורון בן דור, ‏תמונתו ודף השחקן של ג'אבר הוסרו מאתר חיפה, באתר ONE‏, 18 בנובמבר 2023 מ.ס אשדוד נגד עטא ג'אבר שחקנה בעבר - "לשלול את האזרחות" באתר אשדודנט, 17 בנובמבר 2023 الإعلان عن قائمة منتخبنا الوطني المشاركة في كأس آسيا 2023 באתר הרשמי של התאחדות הכדורגל הפלסטינית, 1 בינואר 2024 (בערבית) שחקן סכנין תמך בפורעים הערבים, באתר ערוץ 7, ‏2021-05-11